Վյաչեսլավ Ումանեցի խոսքով՝ մեկ տարվա ընթացքում խումբը կարողացել է վերականգնվել, սակայն ոչինչ առաջվանը չէ եւ չի լինի. «Մենք կորցրել ենք մեր լավագույն երաժիշտներին: Գիտենք, որ աղետալի երկրաշարժից անցել է մոտ 30 տարի, եւ որքան էլ Գյումրին վերականգնվել է այս տարիների ընթացքում, միեւնույնն է, ոչինչ առաջվանը չէ, չկան մարդիկ, որոնց դուք սիրում եք, չկան հարազատ շենքերն ու շինությունները: Այդպես էլ մեր խումբը. քանի տարի էլ անցնի, համալրվենք, շատանանք, մեկ է, չկան նրանք, ովքեր լավագույններն էին թե՛ կատարողական արվեստով, թե՛ մարդկային տեսակով: Նրանք միշտ էլ կլինեն լավագույնը: Այո՛, խումբը համալրվեց այլ արտիստներով, սակայն նրանց երբեք չեն փոխարինի»: